मां के बगल में सो रहा आठ महीने का बच्‍चा हुआ किडनैप, CCTV में कैद हो गया सनसनीखेज वाकया  
एक आठ महीने का बच्‍चा मुरादाबाद बस स्‍टैंड से अगवा हो गया
बच्‍चा अपनी मां के बगल में सो रहा था 
सीसीटीवी फुटेज से आरोपियों की पहचान कर ली गई है
उत्तर प्रदेश (Uttar Pradesh) के मुराबाद (Moradabad) में एक आठ महीने का बच्‍चा बस स्‍टैंड पर अपनी मां के साथ सो रहा था तभी उसको अगवा कर लिया गया. यह पूरा वाकया सीसीटीवी कैमरे में कैद हो गया. फुटेज के मुताबिक बच्‍चे को एक आदमी और एक औरत उठाकर ले गए. घटना सोमवार की है और पुलिस ने शिकायत दर्ज कर ली है. 
वरिष्‍ठ पुलिस अध‍िकारी अंकित मित्तल ने मंगलवार को कहा, "केस दर्ज कर लिया गया है. हमने सीसीटीवी फुटेज खंगाली हैं और आरोपियों की पहचान कर ली गई है. आरोपियों को ढूंढने का काम जारी है. दोनों आरोपियों ने पहले बच्‍चे की मां रानी से बातचीत की. फिर बाद में वह बच्‍चे को दूध पिलाने के बहाने से परिवहन निगम के बस स्‍टैंड ले गए और वहां से उसे अगवा कर लिया. महिला ने आरोपियों और अपनी बच्‍ची को ढूंढने की कोशिश की, लेकिन वे लोग उसे कहीं नहीं मिले फिर उसने तुरंत पुलिस को इस बाबत सूचना दी. 
 
#WATCH Moradabad: A woman & a man steal an 8-month-old baby who was sleeping next to her mother at a Roadways Bus stand in Galshaheed area on October 7. pic.twitter.com/gsVVsvCWgx
रानी का कहना है कि एक जवान जोड़े ने पहले उससे बातचीत की. बाद में उन्‍होंने उसे भरोसे में लिया और फिर उसके बच्‍चे के लिए कंबल और दवाइयां भी दीं.
यह भी पढ़ें: 10 साल बाद असली मां-बाप से मिला अगवा बच्चा, नकली माता-पिता गिरफ्तार
रानी के मुताबिक, "मुझसे बातचीत करने के बाद वे मुझे बस स्‍टैंड ले आए. रात के समय आरोपी पुरुष बेंच के नीचे लेट गया, जबकि महिला बेंच के पास लेटी हुई थी. आधी रात 12 बजे के आसपस मैं भी सो गई. इसी दौरान उन्‍होंने मेरे बच्‍चे को चुरा लिया. जब मुझे अपना बेटा और आरोपी नहीं मिले तब मैंने तुरंत गलशहीद पुलिस स्‍टेशन जाकर जानकारी दी."